
Poreč, 23. rujna 2025.

- SREDSTVIMA JAVNOG INFORMIRANJA

Turistička zajednica grada Poreča raspisala javni poziv za potpore manifestacijama u 2026. godini

Turistička zajednica grada Poreča objavila je Javni poziv za kandidiranje manifestacija za dodjelu potpore iz programa „Potpore manifestacijama u 2026. godini“.

Predmet Javnog poziva je dodjela bespovratnih novčanih sredstava Turističke zajednice grada Poreča za manifestacije na teritoriju Grada Poreča – Parenzo od međunarodnog, nacionalnog ili regionalnog značaja kao glavnog motiva dolaska turista u destinaciju, a koja doprinose sljedećim ciljevima: 

· unapređenju/obogaćivanju turističkog proizvoda/ponude destinacije Poreč,
· razvoju sadržaja koji omogućavaju produljenje turističke sezone,
· povećanju ugostiteljskog i drugog turističkog prometa, posebice u pred- i podsezonskom razdoblju,
· jačanju snage brenda porečkog turizma,
· stvaranju prepoznatljivog imidža porečkog turizma,
· podizanje marketinške vrijednosti destinacije. 

Sredstva potpore odobravat će se za organizaciju i realizaciju manifestacija, i to: 

1. zabavne manifestacije,
2. sportske manifestacije,
3. kulturne manifestacije,
4. eno-gastronomske manifestacije,
5. povijesne manifestacije, 
6. tradicijske manifestacije, 
7. umjetničke manifestacije,
8. kongrese,
9. ostala manifestacije koja mogu pridonijeti ciljevima iz točke I. Javnog poziva. 

Za sredstva potpore mogu se kandidirati pravne i fizičke osobe i to: 

· trgovačka društva,
· obrti,
· zadruge,
· nacionalni sportski savezi,
· javne ustanove,
· ustanove u kulturi,
· umjetničke organizacije,
· jedinice lokalne i regionalne samouprave,
· udruge.

Organizatori manifestacije, prijavu/zahtjev s cjelokupnom dokumentacijom iz Javnog poziva, podnose TZG Poreča u elektroničkom obliku putem linka ePrijave

Rok za podnošenje kandidatura je 12. listopada 2025. godine do 23:59:59 h.

Više informacija o Javnom pozivu, uvjetima poziva kao i dokumentacija za kandidiranje možete pronaći na Internet stranicama TZG Poreča https://www.myporec.com/hr/o-nama/natjecaji. 


Molimo Vas da informaciju objavite u Vašem mediju.

